Diari Oficial de la Generalitat Valenciana


Sumari del DOGV 6681, del 29-12-2011 (2011/13432)

RESOLUCIÓ de 30 de novembre de 2011, del president de l'Agència Valenciana de l'Energia, per la qual es convoquen ajudes per a la realització d'auditories energètiques en comunitats de regants de la Comunitat Valenciana en el marc del Pla d'Acció de l'Estratègia d'Estalvi i Eficiència Energètica (PAE4+) per a l'any 2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6681

Data del DOGV
:   29-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/13382


Data del document
:   30-11-2011

Organisme emissor
:   Agència Valenciana de l'Energia, AVEN

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de novembre de 2011, del president de l'Agència Valenciana de l'Energia, per la qual es convoquen ajudes per a la realització d'auditories energètiques en comunitats de regants de la Comunitat Valenciana en el marc del Pla d'Acció de l'Estratègia d'Estalvi i Eficiència Energètica (PAE4+) per a l'any 2011. [2011/13917]  
Actualment, al nostre país, vivim cicles cada vegada més grans de períodes secs, on la importància de l'aigua és cada vegada major. A més, l'increment de les zones de regadiu i la seua modernització és un fet. Tot això, porta aparellat un consum d'aigua però també un consum, no menys important, d'energia. Més, si tenim en compte que per a la producció d'energia cal la crema de combustibles fòssils que comporten un increment de les emissions de CO2 i altres gasos associats a l'efecte hivernacle. A priori, hi ha dos camins per a frenar esta cadena d'increment d'emissions de CO2 per a la producció d'energia: produir l'energia mitjançant fonts renovables i reduir la demanda energètica mitjançant l'ús d'equips, tècniques i desenrotllament més eficients.  
  
A més, una barrera important que limita la introducció de criteris d'eficiència energètica en les activitats associades a la distribució d'aigua per al sector agrari, és l'escassesa d'informació i sensibilització sobre aspectes energètics, atés que es tracta d'un sector molt tradicional en el qual hi ha una certa dificultat en la introducció de canvis en les seues maneres d'operació.  
És per això que resulta d'especial importància l'estudi de la situació energètica actual de les comunitats de regants per a tractar d'introduir criteris d'eficiència energètica.   
Per a això, en el Pla d'Acció de l'Estratègia d'Estalvi i Eficiència Energètica 2008-2012 es proposa desenrotllar la mesura de «Realització d'auditories energètiques i plans d'actuació de millores en comunitats de regants». Per a la posada en marxa en matèria d'esta mesura, l'Institut per a la Diversificació i Estalvi d'Energia (IDAE) ha desenvolupat un protocol d'auditoria energètica en comunitats de regants que permet una anàlisi exhaustiva de la situació energètica de la comunitat.  
  
Amb este protocol es poden diagnosticar els punts dèbils de menor eficiència de la comunitat de regants i proposar-ne així solucions de millora energètica. Es pretén que este protocol d'auditoria energètica siga una eina útil per a valorar i reduir, si és el cas, el consum energètic i econòmic de les explotacions agrícoles en regadius.  
  
L'Agència Valenciana de l'Energia (AVEN), creada per Llei 8/2001, de 26 de novembre, com a entitat de dret públic, sotmesa al dret privat, té per finalitat el desenvolupament d'actuacions en la política energètica en l'àmbit de la Comunitat Valenciana, d'acord amb les directrius generals del Govern Valencià, i és una de les funcions pròpies de l'AVEN la tramitació i gestió d'ajudes i incentius financers per a fins de conservació, estalvi, diversificació, desenvolupament energètic i energies renovables. En este sentit, el conveni de col·laboració subscrit entre l'Agència Valenciana de l'Energia i l'Institut per a la Diversificació i Estalvi d'Energia, en data de 28 de març de 2008, és el suport on es regulen els mecanismes de col·laboració per a la consecució dels objectius d'estalvi i eficiència energètica plantejats en este i reflectits en la present resolució.  
  
Per tot el que s'ha exposat i dins del marc jurídic establit, resolc:  
  
  
Article 1. Objecte i àmbit  
L'objecte d'esta resolució és convocar les ajudes de l'Agència Valenciana de l'Energia per a l'exercici 2011, destinades a la realització d'auditories energètiques en comunitats de regants de la Comunitat Valenciana, dins del marc del Pla d'Acció 2008-2012 de l'Estratègia d'Estalvi i Eficiència Energètica a Espanya (PAE4+), que va aprovar el Govern en el Consell de Ministres de data 20 de juliol de 2007, i d'acord amb el conveni de col·laboració subscrit entre l'Agència Valenciana de l'Energia i l'Institut per a la Diversificació i Estalvi d'Energia, de data 28 de març de 2008, que establix les bases reguladores per a la consecució dels objectius d'estalvi i eficiència energètica recollits en la present resolució.  
Este programa té la finalitat de promoure la realització d'estudis que definisquen les principals característiques de les entitats de reg, les principals infraestructures i els diferents punts crítics de consum energètic existent. Tot això, amb l'objectiu de proposar mesures per a millorar l'eficiència energètica i l'estalvi, tant d'energia com econòmic.  
  
  
Article 2. Beneficiaris  
1. Podran ser beneficiaris d'estes ajudes les entitats de reg de la Comunitat Valenciana. Es definixen com a entitats de reg les comunitats de regants i les empreses que tinguen responsabilitat en la gestió de l'aigua per a reg agrícola.  
2. Els beneficiaris hauran de tenir la seu social a la Comunitat Valenciana i els estudis s'hauran de fer sobre instal·lacions ubicades en l'esmentat territori.  
3. No podran obtenir la condició de beneficiaris els sol·licitants en els quals concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
4. La condició per a ser beneficiari haurà de mantenir-se fins al moment del pagament de la subvenció.  
  
Article 3. Marc normatiu  
Les ajudes recollides en la present resolució es concediran d'acord amb el conveni de col·laboració subscrit entre l'Agència Valenciana de l'Energia i l'Institut per a la Diversificació i Estalvi d'Energia, de data 28 de març de 2008, on es regulen els mecanismes de col·laboració que s'han considerat convenients per a aconseguir els objectius d'estalvi i eficiència energètica plantejats en este.  
El marc de competència serà el que s'indica a continuació:  
- La concessió d'ajudes s'acollirà al que s'ha disposat en el Reglament (CE) núm. 1.998/2006, de la Comissió de 15 de desembre de 2006, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE, L 379/5, de 28.12.2006). Estes ajudes no s'aplicaran als sectors previstos en l'article 1.1 del Reglament (CE) núm. 1.998/2006, de la Comissió de 15 de desembre de 2006.  
- En el cas d'empreses del sector de la producció de productes agrícoles, la concessió d'ajudes s'acollirà al que s'ha disposat en el Reglament (CE) núm. 1535/2007, de la Comissió, de 20 de desembre de 2007, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis en el sector de la producció de productes agrícoles (DOUE, L 337/35, de 21.12.2007).  
- Estaran exemptes de l'aplicació dels esmentats reglaments les ajudes concedides a les entitats i institucions sense ànim de lucre que no puguen emprendre activitats econòmiques que repercutisquen en tercers.   
  
Article 4. Acumulació d'altres ajudes  
Les ajudes previstes en este programa no seran acumulables en cap cas a altres ajudes corresponents a les mateixes despeses subvencionables.   
L'ajuda total de minimis concedida a aquells beneficiaris als quals els és aplicable el Reglament (CE) núm. 1998/2006, de la Comissió, de 15 de desembre de 2006, sobre ajudes de minimis, no serà superior a 200.000 euros durant tres exercicis fiscals.   
Per a aquelles empreses pertanyents al sector de la producció de productes agrícoles, l'ajuda total de minimis concedida, acollida al Reglament (CE) núm. 1.535/2007, de la Comissió, de 20 de desembre de 2007, sobre ajudes de minimis, no serà superior a 7.500 euros durant tres exercicis fiscals.   
  
Article 5. Línies pressupostàries  
Les ajudes que es regulen en la present resolució es concediran a càrrec dels pressupostos del Pla d'Acció de l'Estratègia d'Estalvi i Eficiència Energètica a Espanya 2008-2012, exercici 2011, que gestiona l'Agència Valenciana de l'Energia a la Comunitat Valenciana i la concessió de les quals està supeditada a l'existència de crèdit pressupostari adequat i suficient.  
La quantitat màxima destinada per a esta convocatòria de subvencions és de cent cinquanta mil euros (150.000 €), que es finançaran a càrrec del capítol de transferències de capital del pressupost de l'Agència Valenciana de l'Energia.  
L'esmentada quantitat global màxima podrà ser modificada mitjançant resolució del director de l'Agència Valenciana de l'Energia d'acord amb el desplegament del pla i del pressupost disponible.  
  
Article 6. Actuacions susceptibles de suport  
Serà objecte d'ajuda la realització d'auditories energètiques en les entitats de reg de la Comunitat Valenciana. Estos estudis seran fets per empreses col·laboradores seleccionades per l'Agència Valenciana de l'Energia i hauran de desenvolupar-se segons el protocol d'auditories en comunitats de regants elaborat per l'Institut per a la Diversificació i Estalvi d'Energia.  
Es consideraran costos elegibles a efectes d'ajuda els treballs externs de consultoria facturats per l'empresa col·laboradora establida en esta resolució d'ajudes, excloent-hi l'IVA.  
No seran subvencionables aquells estudis que haja recolzat o realitzat directament l'AVEN, en convocatòries anteriors.  
  
  
Article 7. Presentació de sol·licituds  
1. Els sol·licitants hauran de presentar la documentació següent:  
a) Sol·licitud  
Sol·licitud normalitzada, emplenada en imprés-paper facilitat per l'Agència Valenciana de l'Energia, o bé fent servir el programa informàtic disponible en la pàgina web de l'agència .   
  
Les sol·licituds s'adequaran als models normalitzats i s'ompliran utilitzant els mitjans electrònics i/o telemàtics proporcionats per l'AVEN i disponibles a través de l'adreça d'Internet indicada anteriorment.  
  
- Si la sol·licitud i la memòria tècnica es tramiten via telemàtica, només s'admetrà la presentació de sol·licituds, escrits i comunicacions davant el Registre Electrònic que estiguen firmats electrònicament mitjançant una firma electrònica avançada basada en un certificat reconegut, segons el que s'ha disposat en el Decret 18/2004, de 13 de febrer, del Consell de la Generalitat, de Creació del Registre Telemàtic de la Generalitat i regulació de les notificacions telemàtiques de la Generalitat, i expedit per la Generalitat Valenciana o per qualsevol altre prestador de servicis de certificació amb el qual la Generalitat Valenciana haja firmat el corresponent conveni, que poden consultar-se en la pàgina web .  
D'acord amb el que s'ha disposat en el Decret 18/2004, de 13 de febrer, del Consell de la Generalitat, de Creació del Registre Telemàtic de la Generalitat i la regulació de les notificacions telemàtiques de la Generalitat, s'incorpora el procediment recollit en esta resolució a l'annex de l'esmentat decret, com a procediment susceptible de tramitació a través del Registre Electrònic de la Generalitat.  
- Els sol·licitants que no utilitzen la firma electrònica avançada hauran d'imprimir les pàgines preceptives resultants de l'ús del programa informàtic disponible en la web de l'AVEN i les presentaran, una vegada emplenades amb les corresponents firmes originals, als llocs indicats en l'article 8.1.  
La firma de la sol·licitud d'ajuda comportarà l'autorització del sol·licitant, excepte manifestació en contra, perquè l'Agència Valenciana de l'Energia obtinga directament les dades relatives al compliment de les obligacions tributàries davant l'administració i les obligacions davant la Seguretat Social, segons el que s'ha previst en els articles 4 i 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic. En cas de no autoritzar-se hauran de presentar-se certificats d'estar al corrent de les obligacions tributàries davant l'administració i obligacions davant la Seguretat Social.  
b) Documentació que ha d'acompanyar la sol·licitud.  
- Còpia compulsada de la targeta d'identificació fiscal del sol·licitant.  
- Còpia de l'últim rebut de pagament de l'impost sobre activitats econòmiques (IAE). Si el sol·licitant es troba exempt del pagament de l'IAE haurà d'aportar còpia de la declaració censal d'alta (model 036 de l'Agència Tributària), així com una declaració responsable amb indicació expressa del motiu de l'exempció, d'acord amb la legislació vigent. Finalment, si el sol·licitant realitza una activitat no subjecta a l'alta en l'IAE, haurà d'aportar una declaració responsable de l'esmentada situació, d'acord amb la legislació vigent.  
- Quan es tracte d'empreses la inscripció de les quals en el Registre Mercantil siga obligatòria, hauran de presentar nota simple del registre mercantil competent relativa a les dades del sol·licitant, si bé l'AVEN podrà demanar directament a l'esmentat sol·licitant la presentació d'algun document concret.  
- Quan es tracte de sol·licitants l inscripció dels quals en el Registre Mercantil no siga obligatòria, hauran de presentar còpia del poder de representació registrat del firmant de la sol·licitud o, si és el cas, document equivalent segons les prescripcions legals. Igualment hauran de presentar còpia del contracte/acta de constitució i estatuts vigents registrats.  
c) Documentació complementària.  
- Compromís del beneficiari, firmat pel representant legal, de portar a cap les mesures que proposen els esmentats estudis sempre que siguen tècnicament i econòmicament viables.  
- Els sol·licitants d'estes ajudes hauran de presentar declaració responsable de subvencions concedides per altres administracions públiques o ens públics o privats, per al finançament del projecte objecte de sol·licitud d'ajuda per esta ordre i declaració responsable de qualsevol projecte del sol·licitant subvencionat en règim de minimis durant els dos exercicis fiscals anteriors i durant l'exercici fiscal en curs. Les esmentades declaracions responsables hauran de ser emplenades utilitzant el programa informàtic disponible en la pàgina web de l'Agència .   
- Document d'aprovació en assemblea o òrgan competent en què es manifeste la intenció de sol·licitar l'ajuda a l'Agència Valenciana de l'Energia per a la realització d'una auditoria energètica en les instal·lacions de reg de l'entitat.  
  
Article 8. Lloc de presentació de sol·licituds i termini  
1. Les sol·licituds i la documentació annexa podran presentar-se en la seu de l'Agència Valenciana de l'Energia a València, carrer de Colom, núm. 1, 4a planta. També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que s'optara per presentar la sol·licitud en una oficina de correus, haurà de fer-se en sobre obert perquè la instància siga datada i segellada per l'oficina de correus abans de ser certificada.  
2. El termini de presentació de sol·licituds serà de 30 dies naturals comptats a partir de l'endemà de la publicació d'esta disposició en el Diari Oficial de la Comunitat Valenciana. En tot cas, quan el dia concret de finalització del termini fóra dissabte o inhàbil en el municipi en què residira l'interessat o en la seu de l'AVEN, es prorrogarà al primer dia hàbil següent.  
  
Article 9. Criteris de repartiment i quantia de la subvenció  
1. Les ajudes regulades en esta resolució s'han de concedir ajustant-se als principis de publicitat, concurrència i objectivitat, a càrrec del pressupost del Pla d'Acció de l'Estratègia d'Estalvi i Eficiència Energètica a Espanya 2008-2012 transferit a la Comunitat Valenciana i han d'estar supeditades a l'existència de crèdit adequat i suficient.  
  
2. Segons la superfície reguívola (hectàrees), s'establixen per a cada un dels estudis els següents costos i ajudes sense IVA:  
  
  
  
Si algun sol·licitant per circumstàncies especials presenta un cost d'auditoria per superfície reguívola inferior a l'establit en l'anterior quadre, s'atendrà en últim lloc de totes les sol·licituds presentades i haurà de presentar una justificació del motiu pel qual el cost de l'estudi és inferior. Posteriorment, haurà de comptar amb el vistiplau de l'empresa col·laboradora que haguera de realitzar l'estudi i ser aprovada per l'AVEN en la resolució de concessió. En este cas, l'ajuda corresponent serà el 75% del cost elegible definit en l'article 6.  
En el cas que el beneficiari siga una empresa pertanyent al sector de la producció de productes agrícoles i, per tant, acollida al Reglament (CE) núm. 1535/2007, de la Comissió, de 20 de desembre de 2007, sobre ajudes de minimis, l'ajuda màxima serà de 7.500 euros, encara que l'ajuda que li correspondria per superfície reguívola segons la taula anterior fóra major.  
3. S'establixen els següents criteris per a la concessió de les ajudes:  
Primer. Repartiment territorial: seran susceptibles de suport amb caràcter prioritari els tres estudis a les entitats de reg de major consum energètic de cada una de les províncies de la Comunitat.  
Segon. Consum energètic: les ajudes seran atorgades a aquelles entitats de reg de major consum energètic i fins a l'esgotament del pressupost establit en la present resolució.  
  
Article 10. Procediment de concessió i justificació d'ajudes  
1. La documentació aportada serà avaluada i si no reunix els requisits exigits es demanarà a l'interessat que en un termini de 10 dies esmene la falta o adjunte la documentació necessària, amb indicació que si no ho fa així, es considerarà que ha desistit de la sol·licitud.  
  
2. Les ajudes seran concedides pel director de l'Agència Valenciana de l'Energia, mitjançant una resolució de concessió, amb un informe previ del cap d'àrea d'Energia de l'AVÉN, segons els criteris establits en l'article 9.  
3. Les resolucions de concessió fixaran el cost de l'estudi i la quantia de l'ajuda i incorporaran, si és el cas, les condicions i obligacions operatives que afecten el desenvolupament del projecte, que en cap cas podran contravenir el que disposa esta resolució.  
Juntament amb la resolució de concessió es lliurarà un «xec estalvia energia» per valor de l'ajuda concedida segons el que establix l'article 9, que servirà el beneficiari com efecte de pagament a l'empresa que realitze l'estudi.  
Cada beneficiari només podrà obtenir un xec en esta convocatòria.  
  
4. Els estudis seran realitzats per les empreses col·laboradores seleccionades per l'Agència Valenciana de l'Energia. Segons la província en què es trobe l'entitat de reg, l'AVEN li assignarà una determinada empresa col·laboradora per a dur a terme l'auditoria energètica.  
  
5. Durant l'execució dels estudis, l'entitat de reg, a través de l'empresa col·laboradora que realitza l'estudi, haurà de presentar periòdicament a l'AVEN els avanços produïts en l'auditoria i incloure les possibles correccions que des d'este organisme es facen a este estudi.  
  
6. L'entitat de reg, a través de l'empresa col·laboradora, haurà de presentar amb data límit 30 de setembre de 2012 una còpia de l'estudi realitzat en format paper i format electrònic.  
7. Una vegada revisat per l'AVEN, el cap de l'Àrea d'Energia emetrà un informe tècnic on es donarà validesa o no al corresponent estudi. En el cas que este informe fóra negatiu, l'AVEN notificarà al beneficiari que, en el termini de 30 dies naturals des de la recepció de l'esmentada notificació, haurà d'esmenar les deficiències detectades. Per a això, el beneficiari haurà d'aportar una nova còpia en paper i format electrònic de l'estudi corregit. La no-esmena de les deficiències o la presentació de la documentació fora del termini establit, serà motiu de revocació o minoració, segons corresponga.  
8. Una vegada que l'AVEN haja aprovat la validesa de l'estudi, per a poder fer efectiu el cobrament del «xec estalvia energia» l'entitat de reg, a través de l'empresa col·laboradora, haurà d'aportar amb data límit de 30 de novembre de 2012, llevat que per circumstàncies concurrents s'establisca un termini distint, els documents següents:  
a) Justificants de despesa, presentant factures pel cost total del servici de consultoria que hauran de complir allò que s'ha disposat pel Reial Decret 1496/2003, de 28 de novembre, i la resta de normativa vigent.  
  
b) Justificants de pagament.  
b.1. Exemplar del «xec estalvia energia» lliurat pel beneficiari a l'empresa col·laboradora com a justificant del pagament.   
Per a acreditar el lliurament del xec com a mitjà de pagament de la part subvencionada, haurà d'aportar-se còpia de l'assentament comptable registrat en el llibre diari de l'empresa beneficiària i igualment còpia del llibre major del compte amb l'empresa col·laboradora.  
b.2. Justificant del pagament, tant de l'IVA total de la factura com del cost del servici no subvencionat. Per a això, s'aportarà còpia d'extracte bancari de l'empresa beneficiària o de l'empresa col·laboradora que acredite l'eixida/entrada efectiva dels fons, juntament amb còpia de la transferència o del xec nominatiu. No es consideraran vàlids els pagaments en efectiu. Només es consideraran vàlids els justificants de pagament que facen referència al sol·licitant de l'ajuda.  
c) Full resum de resultats segons formulari facilitat per l'AVEN, disponible igualment en la pàgina web .  
d) Declaració responsable de l'empresa beneficiària sobre el compliment de condicions del programa, la conformitat amb l'assessorament rebut de l'empresa col·laboradora i la delegació de cobrament del xec.  
  
e) Informe de valoració de l'empresa beneficiària sobre l'auditoria i l'assessorament.  
f) Còpia del contracte firmat entre el beneficiari i l'empresa col·laboradora, si s'haguera subscrit un document contractual per escrit.  
  
Article 11. Empreses col·laboradores  
Els estudis seran realitzats per les empreses col·laboradores que van ser seleccionades per l'Agència Valenciana de l'Energia a través de la convocatòria pública d'1 de març de 2011 i la posterior Resolució de 23 de maig de 2011.   
Per a cada una de les províncies de la Comunitat Valenciana es va seleccionar una empresa col·laboradora que serà la que realitzarà els estudis en les entitats de reg beneficiàries de les ajudes pertanyents a l'esmentada província. Estes empreses tenen una experiència contrastada en la realització d'estudis d'este tipus i des de l'AVEN s'exigirà que es realitzen segons el protocol d'auditories energètiques en comunitats de regants elaborat per l'IDAE.  
Les empreses col·laboradores hauran d'assessorar en tot moment a les empreses beneficiàries de les ajudes i seran les encarregades de justificar els estudis realitzats lliurant a l'AVEN la documentació establida en l'article 10.   
  
Article 12. Obligacions dels beneficiaris  
Seran obligacions del beneficiari:  
a) Realitzar l'activitat objecte de la subvenció i acreditar-ne la realització en la forma fixada en la notificació de l'ajuda.  
b) Realitzar l'auditoria energètica amb l'empresa designada per l'Agència Valenciana de l'Energia i firmar el contracte per a l'execució dels treballs amb data posterior a la concessió de l'ajuda.  
c) Validar l'informe d'auditoria energètica realitzat per l'empresa col·laboradora, firmant, en cas d'acceptació, una declaració de conformitat amb el servici prestat i documentada, i realitzar un informe de valoració sobre l'efecte que ha tingut la contractació en la seua activitat.  
d) Respondre de la veracitat dels documents aportats.  
e) Actualitzar la documentació presentada que haguera experimentat alguna modificació o la vigència de la qual haguera finalitzat amb anterioritat a la liquidació de les ajudes.  
f) Acreditar la seua personalitat jurídica, referida al moment de sol·licitud de l'ajuda, en la forma i el termini que establisca l'Agència Valenciana de l'Energia.  
g) Prestar servicis a preu de mercat i no emprendre activitats econòmiques que repercutisquen en tercers, de manera que falsegen o amenacen falsejar la competència, quan el beneficiari siga una entitat sense ànim de lucre.  
h) Seguir la metodologia i el procediment que indica esta resolució.  
i) Facilitar l'accés a les instal·lacions a l'empresa col·laboradora que realitze l'estudi i aportar les dades energètiques sol·licitades per a la realització d'este.  
j) Quant a la part subvencionada del servici contractat, haurà de lliurar el «xec Estalvia Energia» a l'empresa col·laboradora com a mitjà de pagament de fins al 75% de la factura emesa.  
k) Quant a la part no subvencionada del servici, haurà de pagar el valor restant i la totalitat de l'IVA corresponent a la factura, mitjançant transferència bancària o xec nominatiu dins del termini de justificació de la subvenció. No s'admetran els pagaments realitzats en efectiu o per caixa.  
  
Article 13. Pagament de les ajudes  
L'AVEN procedirà al pagament de l'ajuda una vegada lliurada la documentació indicada en l'article 10 per part del beneficiari de l'ajuda a través de l'empresa col·laboradora i després de la verificació prèvia d'esta.  
  
Article 14. Publicitat. Obligacions  
Tant l'empresa col·laboradora com la beneficiària de l'ajuda hauran de:  
- Fer públic que l'ajuda obtinguda està concedida a càrrec dels pressupostos del Pla d'Acció de l'Estratègia d'Estalvi i Eficiència Energètica a Espanya 2008-2012, exercici 2010, que gestiona l'Agència Valenciana de l'Energia a la Comunitat Valenciana.  
- Incloure els logotips de l'AVEN i de l'IDAE en qualsevol document relacionat amb el projecte o l'activitat subvencionada. La inclusió dels logotips es farà en qualsevol format en què se sostinga la documentació del projecte, és a dir, paper, DVD, CD, pantalla informàtica, etc. Així mateix, estos logotips s'inseriran en el material divulgatiu relacionat amb la difusió del projecte.  
  
Article 15. Resolució d'incidències  
1. És competència del director de l'Agència Valenciana de l'Energia, la resolució de les incidències que es produïsquen amb anterioritat o posterioritat a la concessió, i en especial els supòsits de:  
- Canvis de titularitat.  
- Pròrrogues per a l'execució del projecte i per al compliment de les condicions particulars de la concessió amb caràcter excepcional.  
  
- Modificacions justificades pel beneficiari del projecte inicial, entre elles, canvis en la denominació del projecte o de les característiques tècniques del mateix.  
- Pròrrogues del termini per a l'aportació de documents acreditatius de l'execució del projecte o d'altres documents exigits als beneficiaris, als efectes de liquidació de l'ajuda.  
2. El director de l'AVEN serà l'encarregat de resoldre els expedients de desistiment, minoració i revocació.  
3. En qualsevol moment de la vigència de l'expedient, el beneficiari haurà d'actualitzar la documentació presentada que haguera experimentat alguna modificació i comunicar, altres ajudes públiques o privades que haguera obtingut o sol·licitat amb posterioritat a la data de presentació de la sol·licitud.  
  
Article 16. Control de les accions  
1. Tant l'Agència Valenciana de l'Energia com l'Institut per a la Diversificació i Estalvi d'Energia, pels seus mitjans o a través d'òrgan o entitat que designen, podran en tot moment efectuar totes les actuacions de verificació, comprovació i inspecció del projecte o instal·lació objecte d'ajuda consideren necessàries. La impossibilitat d'efectuar les esmentades accions, per causes imputables al beneficiari, podrà donar lloc a la revocació de l'ajuda concedida i, si és el cas, al reintegrament de les quantitats percebudes.  
2. El beneficiari està obligat a sotmetre's a les actuacions de control financer de la Intervenció General de la Generalitat.  
  
Article 17. Minoració i resolució de les ajudes  
1. L'alteració d'algunes de les característiques del projecte la subvenció del qual haja sigut aprovada, l'incompliment de condicions i terminis establits en la resolució, l'execució parcial de la inversió, la insuficient justificació de les despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades, que en conjunt excedisquen els límits establits, podrà donar lloc a la minoració de la subvenció concedida.  
2. L'incompliment pel beneficiari de qualsevol dels requisits, condicions i totes altres circumstàncies que donaren lloc a l'atorgament de la subvenció, la variació de la finalitat de l'actuació o la falta de justificació de la realització del projecte, podrà donar lloc a la revocació de la subvenció i l'obligació de reintegrar les ajudes percebudes i els interessos de demora des del moment de pagament d'esta, d'acord amb el que es disposa en el títol II de la Llei 38/2003, General de Subvencions.  
  
  
Article 18. Infraccions i sancions  
L'incompliment, per part dels beneficiaris, dels requisits que establix esta resolució i la normativa reguladora se sotmetrà al règim d'infraccions i sancions fixat en el títol IV de la Llei 38/2003, de 17 de novembre, General de Subvencions (BOE 18.11.2003).  
  
  
Disposició final   
  
Única  
Es faculta el director de l'Agència Valenciana de l'Energia per a dictar les resolucions necessàries per al desplegament, l'eficàcia i l'execució de la present resolució.  
La present resolució entrarà en vigor el dia de la publicació en el Diari Oficial de la Comunitat Valenciana.  
  
València, 30 de novembre de 2011.- El president de l'Agència Valenciana de l'Energia: Enrique Verdeguer Puig.